Այդպիսով Ալեքսանյանն ապահովել է, որ այդ ընտրատեղամասից ՀՀԿ-ն լրացուցիչ մանդատ ստանա: Իսկ դա բաժին կհասնի իր քրոջ փեսային՝ Կորյուն Նահապետյանին: Վերջինս նորից զբաղեցնելու է ԱԺ պաշտպանության, ազգային անվտանգության եւ ներքին գործերի մշտական հանձնաժողովի նախագահի նախկին պաշտոնը: Այդ հանձնաժողովը պետաիրավական հարցերի մշտական հանձնաժողովի հետ որոշ ոլորտային ընդհանրություններ ունի եւ մեր տեղեկություններով, այդ երկուսի համար պայքարում է նաեւ Միհրան Պողոսյանը: Վերջինիս դեպքում ՀՀԿ-ում կատակում են, թե որ հանձնաժողովը կստացվի, նրա նախագահի պաշտոնն էլ ուրախությամբ կստանձնի, մինչեւ գործադիրում նրա համար մի լույս կբացվի: